Diari Oficial de la Generalitat Valenciana


Sumari del DOGV 5806, del 15-07-2008 (2008/8770)

DECRET 104/2008, d'11 de juliol, del Consell, pel qual es crea i regula la Comissió Delegada del Consell per a la Investigació Científica i Desenrotllament Tecnològic.
-----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/07/11/104**

### Versions

 07/05/2013 - Actualitat  Text inicial: 16/07/2008 - 06/05/2013 

### Dades del document

Número de DOGV
:   5806

Data del DOGV
:   15-07-2008

Secció del DOGV
:   I. DISPOSICIONS GENERALS

Número del document
:   2008/8770


Data del document
:   11-07-2008

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * Comissió delegada del Consell Per A la Investigació Científica i Desenvolupament Tecnològic
    * investigació científica
    * reglament intern
    * legislació
    * política d'investigació
    * canvi tecnològic

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 07.05.2013**

**DECRET 104/2008, d'11 de juliol, del Consell, pel qual es crea i regula la Comissió Delegada del Consell per a la Investigació Científica i Desenrotllament Tecnológic.**

**[(DOCV núm. 5806 de 15.07.2008)](http://www.docv.gva.es/datos/2008/07/15/pdf/2008_8770.pdf) Ref. 008504/2008**

Dins dels objectius que s'ha marcat el Consell, conseqüent amb les responsabilitats que comporten les atribucions recollides per l'Estatut d'Autonomia de la Comunitat Valenciana, es troba el d'efectuar una revisió actualitzada, profunda i qualitativa del sistema valencià en matèria de ciència. Els diversos canvis succeïts tant en la realitat social com política, com per l'estructuració de conselleries, fan necessari adaptar la normativa existent, de manera que puguem enfrontar-nos als nous reptes que, tant en l'àmbit nacional com en l'europeu, s'imposen a tots els governs d'avantguarda.

Esta nova realitat fa del tot necessari, al mateix temps que aconsellable, adequar els órgans de consulta existents als nous objectius, sent en esta mesura respectuosos, en tot cas, amb l'atribució de competències que tinga cada un dels departaments.

Per a aconseguir estos objectius marcats es considera adequat la creació d'una Comissió Delegada del Consell que, inspirada en la necessària col•laboració, cooperació i diàleg dels distints departaments, dissenye amb una visió de futur les línies directrius de la política d'investigació i de desenrotllament tecnológic de la Generalitat, en el àmbit científic, o en el sector públic.

De conformitat amb tot aixó, en virtut del que es preveu en els articles 29.1 i 49.1.7ª. de l'Estatut d'Autonomia de la Comunitat Valenciana, i del que disposa l'article 24 de la Llei del Consell, a proposta del conseller d'Educació i amb la deliberació prèvia del Consell, en la reunió del dia 11 de juliol de 2008,

DECRETE

**Article 1. Creació i funcions de la Comissió Delegada del Consell per a la Investigació Científica i Desenrotllament Tecnológic**

1. Es crea la Comissió Delegada del Consell per a la Investigació Científica i Desenrotllament Tecnológic, adscrita a la conselleria competent en matèria de política científica, amb les funcions, competències, composició i règim de funcionament establits en el present decret.

2. Correspon a la Comissió Delegada del Consell per a la Investigació Científica i Desenrotllament Tecnológic l'exercici de les funcions següents:

a) L'estudi, l'anàlisi i la proposta de les línies bàsiques de la política d'investigació i desenrotllament tecnológic de la Generalitat, en l'àmbit científic, o en el sector públic.

b) La coordinació de les polítiques d'investigació científica i desenrotllament tecnológic de les distintes conselleries.

c) Resoldre, per delegació del Consell, els assumptes següents:

- Avaluació de projectes d'investigació i desenrotllament tecnológic del sector públic per a la concessió o la denegació d'incentius i subvencions públiques.

- Mesures de cooperació governamental amb sectors d'I+D d'iniciativa pública i social.

- Propostes de mesures per a la promoció d'activitats i la formació continuada del personal investigador.

d) Qualssevol de les altres funcions relacionades amb l'àmbit de la seua competència o que puga atribuir-li la normativa vigent o la normativa que en el futur es dicte, així com les que li encomane el Consell, per manament específic o disposició de caràcter general, i les que li deleguen els órgans amb competència en les matèries delegades.

**Article 2. Composició de la Comissió Delegada del Consell per a la Investigació Científica i Desenrotllament Tecnológic** ****[1]****

1. La Comissió Delegada del Consell per a la Investigació Científica i Desenrotllament Tecnológic està integrada per:

a) President: el conseller competent en matèria d'innovació tecnológica.

b) Vicepresident: el conseller competent en matèria de ciència.

c) Vocals:

1r. Els consellers competents en les matèries següents: economia, hisenda, sanitat, agricultura, pesca i alimentació, i justícia i administracions públiques.

2n. Els secretaris autonómics amb competència en matèria d'indústria, comerç i innovació, economia, hisenda, sanitat, agricultura, pesca i alimentació i justícia i administracions públiques.

d) Exercirà les funcions de secretari tècnic de la comissió el secretari autonómic amb competència en matèria d'universitat i ciència.

2. Segons els assumptes a tractar, el president de la comissió podrà convocar a les sessions els responsables de les distintes conselleries que no en siguen membres, així com els responsables dels organismes, entitats i empreses que depenen de l'administració de la Generalitat o d'aquelles altres entitats o institucions amb competències en la matèria».

**Article 3. Funcionament de la Comissió Delegada del Consell per a la Investigació Científica i Desenrotllament Tecnológic**

1. El president de la Comissió fixarà l'orde del dia de les sessions, el qual estarà integrat pels assumptes proposats pels seus membres.

2. En la resta, la Comissió ajustarà el seu funcionament al que es preveu per al Consell en els articles 22 i 23 de la Llei del Consell.

3. La Comissió es reunirà, almenys, trimestralment, sense perjuí que puga ser convocada pel seu president amb major freqüència.

DISPOSICIÓ DEROGATÒRIA

**Única**

El present decret deroga totes les normes del mateix rang o d'un rang inferior que s'hi oposen. Queda expressament derogat el Decret 79/2003, de 27 de juny, del Consell, pel qual es crea i regula la Comissió Delegada del Consell per a la Investigació i Innovació Tecnológica.

DISPOSICIÓ FINAL

**Única**

El present decret entrarà en vigor l'endemà de la seua publicació en el Diari Oficial de la Comunitat Valenciana.

València, 11 de juliol de 2008

El president de la Generalitat,

FRANCISCO CAMPS ORTIZ

El conseller d'Educació,

ALEJANDRO FONT DE MORA TURÓN

---

****[1]****  Nova redacción pel **[Decret 214/2009, de 20 de novembre](http://www.docv.gva.es/index.php?id=26&sig=013209/2009&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D013209/2009)**, del Consell, pel qual modifica el Decret 104/2008, d'11 de juliol, pel qual es va crear i regular la Comissió Delegada del Consell per a la Investigació Científica i Desenrotllament Tecnológic (DOCV núm. 6151 de 24.11.2009) Ref. Base de dades 013209/2009.


Còpia Permalink ELI